## Vitajte v TeX Live

Softvérová distribúcia TeX Live ponúka úplný TeXovský systém pre rad platforiem - GNU a UNIX, Macintosh, Windows a ďalšie. Zahŕňa programy na editáciu, sadzbu, zobrazenie a tlač TeXovských dokumentov v mnohých rôznych jazykoch a rozsiahlu kolekciu TeXovských makier a fontov.

Distribúcia zahŕňa rozsiahlu dokumentácii o TeXu všeobecne, rovnako ako aj dokumentáciu k zahrnutým softvérovým balíkom.

Informáciu o licenciách nájdete v koreňovom adresári v textových súboroch LICENSE.TL a LICENSE.CTAN.

### Ako začať

Dôrazne odporúčame, aby ste si ešte pred inštaláciou prečítali Príručku TeX Live. Príručka obsahuje inštrukcie "krok za krokom", popis hlavných adresárov a ďalšie informácie.

Ak inštalujete z obrazu DVD, anglická príručka a jej všetky preklady sú v podadresári texlive-doc.

Po ukončení inštalácie sa anglická verzia príručky nachádza v adresárovej hierarchii texmf-dist/doc/texlive vo formátoch html a pdf. Preklady do iných jazykov sú tiež dostupné na texmf-dist/doc/texlive v podstrome texmf-dist/doc/texlive.

Poskytujeme tiež zoznam odkazov na dostupnú dokumentáciu zahrnutých balíkov a programov., opäť vo formátoch HTML a PDF.

Ak inštalujete z Internetu, vyššie uvedené odkazy nebudú fungovať. V takom prípade si však môžete dokumentáciu TeX Live pozrieť na Internete.

Zoznam najdôležitejších zmien v tohtoročnom vydaní nájdete v časti História vydaní na konci dokumentácie.

### Inštalácia

Inštalačný skript sa nazýva `install-tl` a nachádza vo vrchnej úrovni adresárového stromu. Môžete ho vyvolať pomocou `perl install-tl`. Pod Windows môžete spustiť sprievodný dávkový súbor `install-tl-windows.bat`. Na počítačoch Mac pravdepodobne budete chcieť inštalovať prostredníctvom MacTeX, ktorý má svoj vlastný natívny inštalačný program (je k dispozícii aj na DVD, za `texlive/`, v ktorom ste teraz.)

`install-tl` pracuje v dvoch režimoch:

-gui
(prednastavené na Windows a Macs) štandardne vykoná jednoduchú inštaláciu s použitím grafického rozhrania, na požiadanie však umožňuje aj pokročilé možnosti.

-no-gui
(prednastavené vo všetkých ostatných systémoch) poskytuje všetky dostupné voľby pomocou zjednodušeného textového rozhrania.

Aktualizácie balíkov po inštalácii a ďalšie konfigurácie sa vykonávajú programom `tlmgr` (TeX Live Package Manager), ktorý má podobne aj GUI aj textový režim.

Pre obidva programy install-tl a tlmgr môžete zadať voľbu príkazového riadka `--help` pre detailné informácie o nich. Na získanie (oveľa) viac informácií viď vyššie uvedené odkazy na dokumentáciu.

### Odkazy

Na záver uveďme kvôli vášmu prehľadu niekoľko príbuzných www stránok. Tieto nie sú zaradené v TeX Live:

- http://tug.org/begin.html - ak ste TeXovský začiatočník a/alebo máte záujem o úvodné materiály.
- http://tug.org/interest.html - všeobecný zoznam TeXovských zdrojov na webe, zahŕňajúci dokumentáciu, systémy, balíky, fonty a ďalšie.
- http://tug.org/ctan.html - jeden z prístupových bodov k archívu Comprehensive TeX Archive Network (CTAN). Tento archiv slúži ako online úložisko všetkých vecí súvisejúcich s TeXom.
- http://tug.org/usergroups.html - zoznam skupín používateľov TeXu z celého sveta, s kontaktnými informáciami. Dôrazne vám odporúčame pripojiť sa do skupiny používateľov podľa vášho výberu, napríklad CSTUG>. Podporíte tak TeX Live a iné TeXovské aktivity.

#### Štastné a príjemné TeXovanie!

Domovská stránka TeX Live.